ai4bharat/Pralekha huggingface dataset:
وزارت آیوش
آیوش کی وزارت میں مالی بندوبست اور حکمرانی کی اصلاحات کی کوششیں
نئی دہلی،19 نومبر ، آیوش کی وزارت نے مالی بندوبست کو بہتر بنانے اور حکمرانی کی اصلاحات کی رفتار تیز کرنے کے لیے بہت اقدامات شروع کئے ہیں۔ یہ اقدامات دو شعبوں میں کیے جائیں گے یعنی سرکاری اسکیموں  اور وزارت کے خود مختار اداروں میں۔
ان کوششوں کا نقشہ راہ آیوش کے سکریٹری ویدیا راجیش کوٹیچا اور ایڈیشنل سکریٹری نیز مالی مشیر جناب دھرمیندر سنگھ گینگوار نے وزارت میں ستمبر 2020 میں منعقدہ اعلیٰ سطح کی ایک میٹنگ میں طے کیا تھا۔ ان اقدامات پر وزارت کے مختلف یونٹوں میں ترجیحی بنیاد پر عمل درآمد شروع کیا گیا۔ جن کاموں کی نشاندہی کی گئی تھی ان میں مالی اور حکمرانی اور اصلاحات کی فہرست تیار کرنا اور اس طرح کے پروگرام اور اسکیمیں مرتب کرنا شامل تھا تاکہ اس بات کو یقینی بنایا جاسکے کہ رقمیں پروجیکٹوں پر عملدرآمد کرنے والی ایجنسی کو بلارکاوٹ طریقے پر براہ راست پہنچ سکیں۔
اس اقدام کا ایک فوری اثر پبلک مالی بندوبست انتظام کو اور زیادہ اپنایا جانا، وزارت کے خود مختار اداروں اور اسکیم یونٹوں کی طرف سے سرکار کے حساب کتاب کا جدید اور تیز رفتار بندوبست کی شکل میں برآمد ہوا۔
رقموں کو ادھر ادھر ہونے سے روکنے اور فراہمی کی رفتار تیز کرنے کے لیے تمام ادائیگیاں مثلاً طلبا کو دیئے جانے والے وظیفے وغیرہ الیکٹرانک طریقے پر براہ راست فائدے کی منتقلی  پلیٹ فارم کے ذریعے کی جائیں گی۔
اس بات کا خیال کرتے ہوئے کہ قومی آیوش مشن  ایک اہم پروجیکٹ ہے جس کے اثرات آیوش نظام کو فروغ دینے میں پورے ملک میں مرتب ہو رہے ہیں اس کے کام کاج کو معقول بنانے کے لیے خصوصی کوششیں کی جائیں گی۔ نیشنل آیوش مشن  کے لیے مارچ 2021 تک این-ایف اے ایم ایس  کی طرف سے ایک پورٹل آن لائن فروغ دینے کے لیے اقدامات شروع کیے گئے ہیں۔ یہ بھی فیصلہ کیا گیا کہ فنڈز کے آنے کی نگرانی کے لیے ایک ڈیش بورڈ کو ترقی دی جائے۔
وزارت میں ستمبر 2020 میں شروع کیے گئے مالی حکمرانی کی متعدد ا صلاحات کے نتائج مرکزی نگرانی والی اورمرکزی سیکٹر کی اسکیموں نیز خود مختار اداروں کے کام کاج میں برآمدہونا شروع ہوگئے ہیں۔ مختلف یونٹوں نے یوٹیلائیزیشن سرٹیفکیٹ، فزیکل اور مالی رپورٹیں ، ریاستی سالانہ لائحہ عمل اور ڈی بی ٹی سے متعلق اطلاعات آن لائن فراہم کرنے کے لیے پورٹل کا استعمال بڑھا دیا ہے۔
مالی معاملات سے نمٹنے میں خود مختار اداروں کو ان اقدامات نے بااختیار بنایا ہے جس کے اچھے نتائج واضح طور پر نظر آنے لگے ہیں۔
کیمیکلز اور فرٹیلائزر کی وزارت
برانڈ این آئی پی ای آر کی چمک میں پھر اضافہ: فارما زمرے میں اعلی تعلیم کے 10 سر فہرست اداروں میں جگہ بنائی
قومی ادارہ جاتی درجہ بندی کے فریم ورک  میں این آئی پی آر موہالی ، حیدر آباد اور احمد آباد کو بالترتیب تیسرا، پانچواں اور آٹھواں درجہ ملا
نئی دہلی، 12 جون 2020، کیمیکلز اور فرٹیلائزرز کی وزارت کے فارما سیوٹیکلز کےمحکمے کے تحت کام کرنے والے نیشنل انسٹی ٹیوٹ آف فارما سیوٹیکلز ایجوکیشن اینڈ ریسرچ  نے فارما زمرے میں اعلی تعلیم کے 10 سرفہرست اداروں میں اپنا مقام بنایا ہے۔
اس کامیابی سےے فارما سیوٹیکلز اور طبی آلات کے میدان میں تعلیم، تحقیق اور اختراع کے مقصد کےلئے ان کی بہتر کارکردگی اور عہد بندی کا پتہ چلتا ہے۔ حالیہ درجہ بندی میں ‘برانڈ این آئی ٹی ای آر ’ کی چمک میں یقینی طور پر اضافہ کیا ہے۔
کیمیکلز اور فرٹیلائزرز کے مرکزی وزیر جناب ڈی وی سدانند گوڑا اور وزیر مملکت  جناب منسکھ منڈوایا نے اس کامیابی کے حصول کے لئے کی گئی انتھک کوششوں ک کے واسطے این آئی پی ای آر کے تمام اساتذہ اور طلبا کو مبارکباد دی۔
فروغ انسانی وسائل کے مرکزی وزیر نے مختلف زمروں میں اعلی تعلیمی اداروں کے 5 موٹے موٹے معیارات پر کارگزاری کی بنیاد پر ‘انڈیا رینکنگس 2020’ کا اجرا کیا ہے۔
فارمیسی کے زمرے میں این آئی پی ای آر کو اپنی درجہ بندی پر خوش ہونے کا موقع ملا ہے۔ ملک بھر میں 7 این آئی پی ای آر میں سے ایس اے ایس نگر  نے تیسرا مقام حاصل کیا ہے جبکہ حیدر آباد اور احمد میں واقع این آئی پی ای آر نے بھی گزشتہ سال کے مقابلے میں ایک درجے کی بہتری حاصل کی ہے اور ملک میں بالترتیب پانچواں اور آٹھواں مقام حاصل کیا ہے۔
سالانہ درجہ بندی کے تحت مختلف یونیورسٹیوں، کالجوں، میڈیسن، ڈینٹل لا، آرکی ٹیکچر، انجینئرنگ منیجمنٹ اور فارمیسی کے اداروں کی درجہ بندی کی گئی ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-3243
(Visitor Counter : 125
وزارت دفاع
مسلح افواج میں خواتین کے لئے کوئی راستہ بند نہیں ہونا چاہئے :رکشا منتری جناب راج ناتھ سنگھ
سماج اسی وقت ترقی کرتا ہےجب خواتین کو آگے بڑھایا جاتا ہے: رکشا منتری
نئیدہلی 09مارچ 2020۔خواتین کے بین الاقوامی دن 2020 کے موقع پر آج رکشا منتری جناب راج ناتھ سنگھ نے کہا کہ مسلح افواج میں خواتین کی شرکت میں پچھلے برسوں میں اضافہ ہوا ہے اور ان کے رول میں مزید اضافہ کرنا حکومت کی ترجیح ہے۔ جناب راج ناتھ سنگھ نے یہ بات ’’ خواتین بھارت کی کایا پلٹ کررہی ہیں ‘‘ نامی ایوارڈ س کی تقریب کی صدارت کرتے ہوئے کہی ،جس کا اہتمام نیتی آیوگ نے کیاتھا۔تانیا شیر کل کا ذکرکرتے ہوئے ، جنہوں نے یوم جمہوریہ کی پریڈ میں مردوں کی ٹکڑی کی قیادت کی تھی ، انہوں نے کہا کہ خواتین اب بہت سے نئے محاذوں کی قیادت کررہی ہیں ، جو خواتین کے لئے کبھی نہیں کھلے تھے ۔رکشامنتری نے یہ بھی کہا :’’ ہم اس بات پر یقین رکھتے ہیں کہ مسلح فوجوں کی کوئی شاخ خاتون افسروں کے لئے بند نہیں ہونی چاہئے ۔ میں جانتا ہوں کہ فوج کی سبھی شاخوں میں خواتین کو شامل کرنے کے خلاف کچھ حد تک مزاحمت ہے لیکن اس مزاحمت میں کمی آتی جارہی ہے۔‘‘ خواتین آج بھارتی فضائیہ کی سبھی شاخوں ،فوج کی آٹھوں شاخوں اور بھارتی بحریہ کی سبھی سمندر میں نہ جانے والی شاخوں میں کام کررہی ہیں۔ میں آپ کو یقین دلانا چاہتا ہوں کہ بقیہ شاخیں بھی جلد ہی کھول دی جائیں گی۔
رکشامنتری نے کہا کہ خواتین میں تخلیق ،پرورش اور کایا پلٹ کردینے کی بے پناہ صلاحیتیں ہوتی ہیں۔ انہوں نے ملک کی اقتصادی ترقی کے تئیں تعاون میں خواتین کے رول کو اجاگر کیا ۔ انہوں نے کہا کہ سماج اسی وقت ترقی کرتا ہے جب اس میں خواتین کو آگے بڑھایا جائے ۔ انہوں نے کہا کہ پانچ کھرب ڈالر کی معیشت کے نشانے کو حاصل کرنے کے لئے خواتین کی شرکت لازمی ہے۔ انہوں نے مزید کہا :’’ آج کی انعام یافتگان نے مالی اور سماجی چیلنجوں پر محض اس لئے غالب نہیں آئی ہیں کہ ذاتی کاروبار کی تعریف بیان کی جائے بلکہ اس میں بہتری لانا ان کا مقصد ہے ۔ میں نیتی آیوگ اور ڈبلیو اے پی کا شکر گزار ہوں کہ انہوں نےخواتین کے ذاتی کاروبار کے لئے ایک پلیٹ فارم فراہم کرایا تاکہ وہ اپنے خواب ، اپنی ناکامیاں اور اپنی کامیابیوں کا ذکر ایک دوسرےسے کرسکیں اور ترقی کرسکیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-1116
(Visitor Counter : 64
کیمیکلز اور فرٹیلائزر کی وزارت
جناب ڈی وی سدانند گوڑا نے کہا کہ سبھی ریاستوں/مرکز زیر انتظام علاقوں اور مرکزی اداروں کو لیپوسومل ایمفوٹریسین بی کی اضافی 2,12,540 شیشیاں فراہم کی گئی ہیں
کیمیا جات اور کیمیاوی کھادوں کے مرکزی وزیر جناب ڈی وی سدانند گوڑا نے آج اعلان کیا کہ سبھی ریاستوں/مرکز زیر انتظام علاقوں اور مرکزی اداروں کو میوکورمیکوسس کے علاج میں استعمال کی جانے والی لیپوسومل ایمفوٹریسین بی کی اضافی 2,12,540 شیشیاں فراہم کی گئی ہیں۔
وزیر موصوف نے یہ بھی بتایا کہ پورے ملک میں اب تک لگ بھگ 10 لاکھ شیشیاں تقسیم کی گئی ہیں، جس سے میوکورمیکوسس کے مریضوں کے لیے لیپوسومل ایمفوٹریسین بی کی کافی مقدار دستیاب ہے۔
شمال مشرقی ریاستوں کی ترقی کی وزارت
این ای وی ایف نے  آج کی تاریخ تک 12 اسٹارٹ اپ کمپنیوں کو 18 کروڑروپے دئے ہیں: ڈاکٹر جتیندر سنگھ
زرعی – معاون ، حفظان صحت ،بایو ٹکنالوجی ،تعلیم ،ڈبہ بند خوراک ،سیاحت ، لاجسٹکس ، پارکنگ اور انٹرٹینمنٹ جیسے شعبوں میں 22 تجاویز کو سرمایہ کاری کی عہد بستگی موصول ہوئی ہے
نئی دہلی 06 مارچ 2020 ۔شمال مشرق کے لئے کاروبار سے متعلق فنڈ  شمال مشرقی خطے کی ترقی کی وزارت  اور شمال مشرقی ترقیاتی مالیاتی کارپوریشن لمٹیڈ  کی مشترکہ کوششوں سے 9 ستمبر 2017 کو شروع کیا گیا تھا تاکہ کاروباریوں اور اسٹارٹ اپ کمپنیو ںکی حوصلہ افزائی کی جاسکے اور شمال مشرقی خطے  کے کاروبایوں کو بااختیار بنایا جاسکے ۔یہ اپنے مقصد کے لئے وقف فنڈ ہے ،جس کی پونجی 100 کروڑ ہے ۔سرمایہ کاری فی کاروبار کے لحاظ سے 25 لاکھ اور 10.00 کروڑ کے درمیان ہے،جو اپنی نوعیت کے اعتبار سے طویل مدتی ہے اور جس کی سرمایہ کاری چار ، پانچ سال ہے ۔
این ای وی ایف کی ٹیم شمال مشرقی خطے میں ہونے والے مختلف پروگراموں ،سمیناروں اورکانکلیو میں پرجوش طور پر شرکت کررہی ہے اورفنڈ کو فروغ دینے کے لئے اسٹارٹ اپ کمپنیوں اور گروپ کی بنیاد پر ایک دوسرے سے رابطہ قائم کیا ہے۔ ٹیم کے ارکان نے مختلف کاروباری فنڈ کے ساتھ بھی رابطہ قائم کیا ہے ۔پچھلے تین سالوں میں زرعی - معاون ، حفظان صحت ، بایو ٹکنالوجی ،تعلیم ، ڈبہ بند خوراک ،سیاحت ، لاجسٹکس ، پارکنگ اور انٹر ٹینمنٹ وغیر ہ جیسے شعبوں سے 212 انکوائریز / درخواستیں موصول ہوئی ہیں، 40 تجاویز انویسٹمنٹ کمیٹی کو پیش کی گئی ہیں اور 22تجاویز کو سرمایہ کاری کی عہد بستگی موصول ہوئی ہے ۔این ای وی ایف نے آج کی تاریخ تک 12 اسٹارٹ اپ کمپنیو ں کو 18.16 کروڑروپے دئے ہیں۔
سال کے اعتبار سے سرمایہ کاری عہدبستگیوں کی تفصیلات :
|
|
سال
|
|
رقم کی مقدار 
|
|
مالی سال 2017-18
|
|
16.30
|
|
مالی سال 2018-19
|
|
17.13
|
|
مالی سال 2019-20
|
|
11.10
|
|
میزان
|
|
44.53
یہ اطلاع شمال مشرقی خطے کی ترقی کے مرکز ی وزیر مملکت ، وزیر اعظم کے دفتر ،عملہ ،عوامی شکایات اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں دی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-1080
(Visitor Counter : 125
وزارت سیاحت
انڈیا ٹورزم ممبئی نے اپنی بے نظیر 7 روزہ برانڈ شروع کرنے کی تقریب سے مال جانے والوں پر سحر انگیز کیفیت جاری کردی
مال میں بے مثال ہندوستان کی جھلک پیش کرنے والے گوشے نے بھی اڈیشہ کی جو ایک بھارت سریشٹھ بھارت کے تحت ایک وابستہ ریاست ہے،سیاحتی صلاحیت کو اجاگر کیا
نئی دہلی، 27 /دسمبر 2020 ۔ وزارت سیاحت کے علاقائی دفتر انڈیا ٹورزم ممبئی نے25 دسمبر 2020 سے 31 دسمبر2020 تک ممبئی کے بوری والی علاقے میں ریلائنس مال کے اندر برانڈ کو متعارف کرانے کی کامیاب تقریب میں مرکزی خیال‘‘ بے مثال تسخیر ہندوستان کی دریافت’’ کےتحت‘ دیکھو اپنا دیش’ کے نام سے داخلی سیاحتی مارکیٹنگ کی مہم کاآغاز کیا۔
ایک ایسے وقت میں جب ہندوستان میں سیاحتی مقامات اس مقصد سے کھل رہے ہیں، کے اندرون ملک سیاحوں کو آنے والے چھٹی کے دنوں اور ختم ہفتہ کی چھٹیوں میں اپنے ترجیحی مقامات کے انتخاب کی طرف مائل کیا جائے، مال جانے والے تمام عمر کے لوگوں کو سفری اطلاعات فراہم کی جارہی ہیں یہ کام تجارت کو فروغ دینے والے عملے کے ارکان اور خصوصی تشہیری پیکج کے ذریعہ کیاجارہا ہے جسے مقامی ٹریول ایجنٹوں اور بوری والی ممبئی سے سرگرم ٹور آپریٹوں نے مرتب کیا ہے۔
اس سات روزہ تقریب اس طرح مرتب کیا گیا ہے کہ ایک سے زیادہ چھٹیوں کے کااحاطہ کیاجاسکے۔ جس میں ممبئی کے ارد گرد تفریحی مقامات پر ختم ہفتہ کے دنوں میں ڈرائیو کرکے جا کرچھٹیاں منائی جاسکتی ہیں۔
بوری والی کے ریلائنس مال میں بے مثال ہندوستان کی جھلک پیش کرنے والا گوشہ اڈیشہ کی سیاحتی صلاحیت کو بھی اجاگر کرے گا جو حکومت ہند کی طرف سے شروع کردہ ایک بھارت سریشٹھ بھارت کے تحت مہاراشٹر کے ساتھ وابستہ ریاست ہے۔ اس گوشے میں ساونت وادی کھلونے اور واری پینٹنگ کی بھی نمائش ہوگی جو مہاراشٹر کی فنکارانہ شناخت کی نمائندگی کرتی ہیں۔ نسل در نسل چلی آرہی تہذیب کا یہ ٹھوس حصہ ہے اور کوئی بھی چیز ہمیں اس طرح نہیں جوڑتی جس طرح آرٹ جوڑتا ہے۔
کچھ انڈیا ٹورزم ممبئی کے بارے میں: انڈیا ٹورزم ممبئی حکومت ہند کی سیاحت کی وزارت کا مغربی اور وسطی خطے کا ہیڈ آفس جہاں سیاحت کے ریاستی محکموں اور دیگر ذمہ داروں کے اشتراک سے مغربی او ر وسطی خطے میں سیاحت کےفروغ کے لئے حکومت ہند کے پروگرام اور پالیسیوں کے نفاذ کے تعلق سے معاملات سے نمٹا جاتا ہے۔
خلا ء کا محکمہ
اسرو کے نئے سربراہ ڈاکٹر ایس سومناتھ نے مرکزی وزیر ڈاکٹر جتیندر سنگھ سے ملاقات کرکے ’’ گگن یان ‘‘ اور مستقبل کے دیگر خلائی مشنوں کی صورتِ حال پر تبادلۂ خیال کیا
نئی دلّی ،25 جنوری / بھارتی خلائی تحقیق کی تنظیم  کے نئے سربراہ کی حیثیت سے عہدہ سنبھالنے کے بعد ڈاکٹر ایس سومناتھ نے سائنس اور ٹیکنا لوجی اور زمینی سائنس کے مرکزی وزیر مملکت  ، وزیر اعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ سے ملاقات کی اور ’’ گگن یان ‘‘ کے ساتھ ساتھ مستقبل قریب میں دیگر خلائی مشنوں کی صورتِ حال پر تبادلۂ خیال کیا ۔
اسرو کے نئے سربراہ کو مبارکباد دیتے ہوئے ، ڈاکٹر جتیندر سنگھ نے کہا کہ ڈاکٹر سومناتھ نے انتہائی اہم وقت پر یہ باوقار ذمہ داری سنبھالی ہے اور تقدیر نے انہیں بھارت کے پہلے انسان بردار خلائی مشن ’’ گگن یان ‘‘ سمیت کچھ بڑے تاریخی مشنوں کے ذریعے اسرو سے نوازا ہے۔
ڈاکٹر جتیندر سنگھ نے کہا کہ وزیر اعظم نریندر مودی کی قیادت میں خلائی پروگراموں کی خصوصی طور پر ہمت افزائی کی جار ہی ہے اور خلائی ٹیکنالوجی کو ، اب مختلف شعبوں جیسے سڑکوں اور شاہراہوں، ریلوے، صحت کی دیکھ بھال، زراعت وغیرہ میں نافذ کیا گیا ہے۔ انہوں نے کہا کہ اگلے چند سالوں میں خلاء کے راستے سے بھارت کے اونچائی پر پہنچنے کی شروعات ہو گی ۔
اسرو کے سربراہ نے ڈاکٹر جتیندر سنگھ کو گگن یان پروگرام کی صورتِ حال سے آگاہ کیا اور کہا کہ کووڈ اور دیگر رکاوٹوں کی وجہ سے آخری تاریخ میں تاخیر ہوئی تھی، لیکن اب چیزیں دوبارہ معمول پر آ گئی ہیں اور پہلے انسان کے بغیر مشن کے لئے سبھی ضروری بندوبست درست ہو رہے ہیں۔ پہلے انسان کے بغیر مشن کے بعد ، دوسرا انسان کے بغیر مشن ’’ وَیوم متر ‘‘ روبوٹ لے جائے گا اور تب انسانی مشن کے ذریعے ، اِس کا پیچھا کیا جائے گا۔
وزیر موصوف کو یہ بھی بتایا گیا کہ بھارتی خلابازوں نے روس میں خلائی پرواز کی عمومی تربیت کامیابی سے حاصل کی ہے۔ بنگلورو میں گگن یان کی مخصوص تربیت کے لئے ایک غیر رسمی  خلائی مسافر ٹریننگ سینٹر بھی قائم کیا گیا ہے۔
انسان بردار مشن کی تیاری پر، اسرو کے سربراہ نے کہا کہ نچلی فضا  میں کام کرنے والے عملے کے ایسکیپ سسٹم کے انفلائٹ مظاہرے کو شامل کیا گیا ہے۔ سمندر میں اثرات کے بعد عملے کے ماڈیول کی مشق کی بحالی پر بھی کام کیا جا رہا ہے۔
اسرو کو 2022 ء میں این ایس آئی ایل  کا پہلا مکمل فنڈڈ سیٹلائٹ جی ایس اے ٹی – 21 لانچ کرنے کا اعزاز حاصل ہے اور یہ این ایس آئی ایل کی ملکیت ہو گا اور اسی کے ذریعے آپریٹ کیا جائے گا ۔ یہ مواصلاتی سیٹلائٹ ڈی ٹی ایچ  ایپلی کیشنز کی ضروریات کو پورا کرے گا۔
اسرو کے سربراہ نے اگلے تین مہینوں میں ہونے والے آئندہ مشنوں کے بارے میں مختصر جانکاری بھی دی ۔ انہوں نے فروری ، 2022 ء کے لئے مقرر آر آئی سی اے ٹی – 1 ا ے ، پی ایس ایل وی سی 2-5 ،  کا ذکر کیا ۔ اوشن سیٹ 3 ، آئی این ایس 2 بی آنند ، پی ایس ایل وی سی – 53 مارچ ، 2022 ء میں اور اپریل ، 2022 ء میں ایس ایس ایل وی – ڈی 1 مائکرو سیٹ لانچ کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 727
(Visitor Counter : 219
وزارت دفاع
بھارتی بحریہ کا جہاز ‘ پرلے ’ یو اے ای کے ابو ظہبی پہنچا ، جہاں وہ نوڈیکس 21 اور آئیڈیکس 21 میں شرکت کرے گا
نئی دلّی ، 20 فروری / بھارتی بحریہ کا جہاز 20 سے 25 فروری ، 2021 ء کے دوران ہونےو الی نو ڈیکس 21  اور آئیڈیکس 21  میں شرکت کے لئے آج 19 فروری ، 2021 ء کو متحدہ عرب امارات کے ابو ظہبی پہنچ گیا ہے ۔
آئی این ایس پرلے ، جو ملک میں تیار کردہ پربل کلاس میزائل کا دوسرا بحری جہاز ہے ، بھارتی بحریہ میں 18 دسمبر ، 2002 ء کو شامل کیا گیا تھا ۔ 56 میٹر طویل بحری جہاز ، جس میں 560 ٹی لگے ہیں اور جس کی رفتار 35 ناٹ تک ہو سکتی ہے ، کئی موثر ہتھیاروں اور سینسر سے لیس ہے ۔ اِن میں 76.2 ایم ایم کی میڈیم رینج توپ ، 30 ایم ایم کی قریب سے مار کرنے والی توپ اور چیف لانچر اور طویل فاصلے تک سطح سے سطح پر مار کرنے والے میزائل شامل ہیں ۔ یہ جہاز گوا کے شپ یارڈ لمیٹیڈ میں تعمیر کیا گیا ہے ، جس سے بھارت کی جہاز سازی کی صلاحیت کا اظہار ہوتا ہے اور یہ مختلف قسم کے جنگی مشن کو انجام دینے کی صلاحیت رکھتا ہے ۔
آئی این ایس پرلے نوڈیکس 21 اور آئیڈیکس 21 میں ایک ممتاز بین الاقوامی بحریہ کے طور پر شرکت کرے گا ۔ خطے کی دفاعی نمائش میں شرکت کا مقصد بھارت میں ملک میں تیار کردہ بحری جہاز کی قوت کو اجاگر کرنا ہے اور یہ وزیر اعظم کے آتم نربھر بھارت کے ویژن کے خطوط پر ہے ۔ اس کے علاوہ ، نو ڈیکس 21 اور آئیڈیکس 21 میں بھارتی بحریہ کے جہاز کی شرکت سے بھارت اور متحدہ عرب امارات کے درمیان قریبی تعلقات کی بھی عکاسی ہوتی ہے ۔
جنوری ، 2017 ء میں بھارت کے یومِ جمہوریہ کی تقریب میں ابو ظہبی کے ولی عہد عزت مآب شیخ محمد بن زائد النہیان کے دورے کے دوران دونوں ملکوں کے درمیان جامع کلیدی ساجھیداری کا آغاز ہونے کے بعد سے بھارت اور متحدہ عرب امارات کے درمیان دفاعی تعلقات تیزی سے بڑھ رہے ہیں ۔ دونوں بحریاؤں کے درمیان تعلقات میں اضافہ کرنے کی خاطر مارچ ، 2018 ء میں بھارتی بحریہ اور یو اے ای کی بحریہ کے درمیان مشترکہ مشقیں گلف اسٹار – 1 منعقد کی گئی تھیں ۔ امید ہے کہ اِن مشقوں کا دوسرا ایڈیشن 2021 ء میں منعقد ہوگا ۔ اس کے علاوہ ، بھارتی بحریہ کے جہاز سمندری تعاون کو فروغ دینے کی خاطر یو اے ای کی بندر گاہوں پر جاتے رہتے ہیں ۔ آئی این ایس میسور کو ، جو ملک میں تیار کردہ گائیڈیڈ میزائل جنگی جہاز ہے ، خطے میں تعینات کیا گیا ہے ، جو 19 فروری سے 22 فروری تک یو اے ای کے ابو ظہبی کی بندر گاہ پر تعینات رہے گا ۔
بھارتی بحریہ کے جہازوں کی متحدہ عرب امارات کے ابو ظہبی میں تعیناتی بھارت اور یو اے ای کے درمیان گہرے دوستانہ تعلقات اور کثیر جہتی تعاون کو اجاگر کرتے ہیں ، جس سے دونوں ملکوں کے درمیان دفاعی تعاون مزید مستحکم ہو گا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1760
(Visitor Counter : 161
عملے، عوامی شکایات اور پنشن کی وزارت
این سی جی جی نے اروناچل پردیش کے سرکاری ملازمین کے لیے تیسرا صلاحیت سازی پروگرام کامیابی کے ساتھ مکمل کیا
اب تک اروناچل پردیش کے 83 افسران کو تربیت دی گئی ہے
نیشنل سینٹر فار گڈ گورننس  کے زیر اہتمام اروناچل پردیش کے سرکاری ملازمین کے لیے 2 ہفتے کا صلاحیت سازی پروگرام22 ستمبر 2023 کو نئی دہلی میں اختتام پذیر ہوا۔ اروناچل پردیش کے افسران کو مسوری اور نئی دہلی دونوں جگہوں پراین سی جی جی میں تربیت دی گئی ہے۔ یہ شمال مشرقی اور سرحدی ریاستوں میں نظم و نسق اور عوامی خدمات کی فراہمی کو مزید بہتر بنانے کے لیے ہے۔ اگلے پانچ سالوں میں اروناچل پردیش کے 500 افسران کو تربیت دینے کے لیے 2022 میں این سی جی جی کے ساتھ ایک مفاہمت نامے پر دستخط کیے گئے تھے۔ معاہدے کے ایک حصے کے طور پر، این سی جی جی پہلے ہی 83 افسران کو تربیت دے چکا ہے۔
این سی جی جی کی ٹیم کی جانب سے دو ہفتے کے صلاحیت سازی کے پروگرام کو سائنسی طور پر تیار کیا گیا تھا اور اس میں وسیع معلومات، علم، نئے خیالات، اور بہترین طرز عمل کا تبادلہ شامل تھا جو شہریوں پر مرکوز حکمرانی کو فروغ دیتے ہیں۔ اختتامی اجلاس کی صدارت حکومت ہند کی ڈی اے آر پی جی کے جوائنٹ سکریٹری جناب پونیت یادو نے کی۔ انہوں نے شرکت کرنے والے افسران سے درخواست کی کہ وہ پروگرام کے دوران حاصل ہونے والی معلومات کا بھرپور استعمال کریں۔ انہوں نے علم کا اشتراک کرنے پر زور دیا کیونکہ باہمی طور پر سیکھنے میں تیزی سے ترقی کرنے کی صلاحیت مضمر ہے۔ افسران نے پروگرام کے نتائج کے ایک حصے کے طور پر "سروس کی فراہمی کو بہتر بنانا اور عوامی شکایات کا مؤثر ازالہ"، "اروناچل پردیش میں اولوالعزم ضلعی پروگرام" اور "اروناچل پردیش رائزنگ" پر تفصیلی اور شاندار پریزنٹیشن پیش کیں ۔
تیسرے صلاحیت سازی کے پروگرام کی مجموعی نگرانی اور کوآرڈینیٹر ڈاکٹر بی ایس بشت، اروناچل پردیش کے کورس کوآرڈینیٹر، ڈاکٹر سنجیو شرما، شریک کورس کوآرڈینیٹر، اور این سی جی جی کی صلاحیت سازی کی ٹیم نے انجام دیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
9862
(Visitor Counter : 34
شمال مشرقی ریاستوں کی ترقی کی وزارت
شمال مشرقی کونسل کے 70ویں مکمل اجلاس کا پہلا دن ایک مثبت نوٹ پر اختتام پذیر
شمال مشرقی کونسل  کا 70 واں مکمل اجلاس 8 اور 9 اکتوبر 2022 کو گوہاٹی، آسام میں منعقد ہو رہا ہے۔ اس اجلاس کی صدارت شمال مشرقی خطے کی ترقی کے وزیر  ، سیاحت اور ثقافت، جناب جی۔ کشن ریڈی، اور تعاون کی وزارت کے وزیر مملکت، جناب بی ایل ورما اور این ای سی کے ارکان جن میں 8 شمال مشرقی ریاستوں کے گورنرز اور وزرائے اعلیٰ اور دیگر اراکین شامل ہیں، نے کی۔ دیگر معززین میں مرکز کے سینئر افسران، حکومت ہند اور ریاستوں کی اہم وزارتیں اور 8 ریاستوں کے چیف سکریٹریز شامل ہوں گے۔
وزیر برائے ایم ڈی او این ای آر، جناب جی کشن ریڈی اور وزیر مملکت جناب بی ایل۔ ورما، محترم سکریٹری، ایم ڈی او این ای آر، شری لوک رنجن، محترم سکریٹری، این ای سی ، جناب کے-موسیس چلائی نے گوہاٹی میں این ای سی کے 70ویں مکمل اجلاس کے لیے تیاریوں اور طریقہ کار کا جائزہ لیا۔
دو روزہ اجلاس کے دوران مختلف ترقیاتی اقدامات اور شمال مشرقی خطہ کے مستقبل کے منصوبوں پر ڈونئر کی وزارت، این ای سی، ریاستی حکومتوں کے ساتھ ساتھ منتخب مرکزی وزارتوں کی طرف سے پیشکشیں  ہوں گی۔ توقع ہے کہ مکمل اجلاس سے شمال مشرقی خطہ میں مختلف پروجیکٹوں کی حالت کا جائزہ لیا جائے گا، جاری پروجیکٹوں کی پیشرفت کو دانستہ اور تیز کیا جائے گا، 69ویں مکمل میٹنگ کی کارروائی، شمال مشرقی خطے میں مرکزی وزارتوں کے اخراجات اور مالیاتی مدت کے منصوبے سال 2022-23 اور اس سے آگے کی تصدیق ہوگی۔
پہلے دن کی میٹنگوں میں شمال مشرقی خطے کی ترقی سے متعلق مختلف پہلوؤں پر توجہ مرکوز کی گئی، اس کے بعد معززین کے خطابات ہوئے۔ این ای سی اور اس کی تنظیموں کے منصوبے کے ساتھ ساتھ این ای آر کے لیے وژن اور حکمت عملی پر گروتھ انجن، الائنڈ وژن پر سیشنز ہوئے۔
پورے این ای آر کے ریاستی چیف سکریٹریوں نے اپنی اپنی ریاستوں کی 'ترجیحات اور کامیابی کی کہانیوں' پر اپنی پریزنٹیشنز دیں اور ' ٹیلی کام، براڈ بینڈ اور انٹرنیٹ کنیکٹیویٹی کے لیے علاقائی منصوبہ بندی، بنیادی شعبے کی ترقی اور سیاحت جیسے اہم موضوعات پر غور کیاگیا۔
تقریب کے چائے کے بعد کے حصے میں آف فارم لائیولی ہڈز، معاشرے کی صلاحیت اور خدمات، گاؤں کی سطح کی منصوبہ بندی اور سیچوریشن اور خطے میں ترقی کے لیے سرمائے کا جامع جائزہ شامل تھے۔ حکومتی نمائندوں کی طرف سے اہم نکات اور تاثرات کا نوٹس لینے کے بعد پہلے دن کا اجلاس اختتام پذیر ہوا۔ اس کے بعد ثقافتی پروگرام اور عشائیہ ہوا۔
تمام آٹھ شمال مشرقی ریاستوں اور مرکزی وزارتوں کے سینئر عہدیداروں سے خطاب کرتے ہوئے وزیر جناب جی کشن ریڈی نے اس بات پر روشنی ڈالی کہ وزیر اعظم جناب نریندر مودی جی کی دور اندیش قیادت میں کوششیں جاری ہیں، جو شمال مشرقی خطہ میں امن اور خوشحالی لانے کے لیے انتھک محنت کر رہے ہیں۔ . انہوں نے اس بات پر زور دیا کہ شمال مشرقی ہندوستان اپنے 'امرت وقت' میں داخل ہو چکا ہے اور تمام اسٹیک ہولڈرز، چاہے وہ مرکز ہو یا ریاست، کو اس کا مکمل فائدہ اٹھانے اور خطے میں ترقی اور ترقی کے تمام امکانات کو بیدار کرنے کی ضرورت ہے۔
سکریٹری، ایم ڈونئر ، جناب لوک رنجن نے مکمل اجلاس میں تمام معززین کا خیرمقدم کیا اور 'ہمارے ملک کے ترقی کے انجن کے طور پر شمالی مشرقی خطہ کے لیے وژن اور حکمت عملی' پر اپنی پیشکش پیش دی، جس میں حالیہ اصلاحات اور خطے کی پائیدار اور تیز رفتار ترقی کے لیے توجہ مرکوز کرنے والے شعبوں پر روشنی ڈالی گئی۔
سوشل میڈیا پوسٹس کے لنکس:-
بھارتی چناؤ کمیشن
محترمہ دروپدی مرمو کو ہندوستان کا صدر منتخب کیا گیا
کمیشن نے مورخہ 9 جون، 2022 کو اپنے پریس نوٹ کے ذریعے ہندوستان کے پندرہویں صدر کے دفتر کے انتخابات کے شیڈول کا اعلان کیا تھا، اس کے ساتھ ساتھ 18 جولائی، 2022 کو پولنگ کی تاریخ اور 21 جولائی، 2022 کو ووٹوں کی گنتی کی تاریخ مقرر کی گئی تھی۔ شیڈول کے مطابق، رائے شماری 18 جولائی، 2022 کو نئی دہلی میں پارلیمنٹ ہاؤس اور تمام ریاستی دارالحکومتوں  میں ہوئی تھی۔ کل 4796 ووٹروں میں سے جو ووٹ دینے کے اہل تھے، ، 4754 ووٹرز  نے اپنا حق رائے دہی استعمال کیا۔ مذکورہ الیکشن کے ریٹرننگ آفیسر، راجیہ سبھا کے سکریٹری جنرل نے ووٹوں کی گنتی ختم ہونے کے بعد 21 جولائی 2022 کو ہندوستان کے اگلے صدر کے طور پر محترمہ دروپدی مرمو کے منتخب ہونے کا اعلان کیا۔ یہ عمل جو 15 جون 2022 کو گزٹ میں پروگرام کے نوٹیفکیشن کی اشاعت کے ساتھ شروع کیا گیا تھا، آج محترمہ دروپدی مرمو کے جمہوریہ ہند کے 15ویں صدر کے طور پر انتخاب کے سرٹیفیکیشن پر جناب راجیو کمار، چیف الیکشن کمشنر آف انڈیا اور جناب انوپ چندر پانڈے، الیکشن کمشنر کے دستخط کے ساتھ اختتام پذیر ہوا۔ اس کے بعد، اس کی ایک دستخط شدہ کاپی جناب دھرمیندر شرما، سینئر ڈپٹی الیکشن کمشنر اور جناب نریندر این بٹولیا، سینئر پرنسپل سکریٹری کے ذریعہ مرکزی داخلہ سکریٹری کو سونپی کی گئی جسے 25 جولائی 2022 کو ہندوستان کے نئے صدر کی تقریب حلف برداری کے وقت پڑھ کر سنایا جائے گا۔
کمیشن نے مذکورہ انتخابات کے انعقاد میں بہترین تعاون کے لیے ریٹرننگ آفیسر/ اسسٹنٹ ریٹرننگ آفیسر، سی ای او، ای سی آئی آبزرور، دہلی پولیس، سی آئی ایس ایف، ڈی جی سی اے اور بی سی اے ایس کی پوری ٹیم کی تعریف کی اور ان کا شکریہ ادا کیا۔